Yes הטלוויזיה בלוויין

yes הוא המותג העיקרי של חברת די.בי.אס. שרותי לווין (1998) בע"מ, המספקת שירותי טלוויזיה רב-ערוצית בישראל באמצעות הלוויינים "עמוס 3" ו"עמוס 7", והחל מ-2019 גם בשידור אינטרנטי. בהיותה חברה-בת של "בזק", מאז שנת 2019 החברה מתופעלת על ידי הנהלה אחודה המשותפת גם לחברות פלאפון תקשורת, ועד 2023 גם ל־בזק בינלאומי. נכון ל-2023 החברה היא ספקית הטלוויזיה הרב-ערוצית השנייה בגודלה בישראל, עם כ-576,000 מנויים, וחברת הטלוויזיה ב-IP הגדולה בישראל עם כ-408,000 מנויים (המהווים כ-71% מסך לקוחות החברה) מנכ"ל החברה הוא אילן סיגל. חברת די.בי.אס. שרותי לווין (1998) בע"מ הוקמה בשנת 1998 בעידוד שרת התקשורת, לימור לבנת, שסברה כי חברת טלוויזיה נוספת תעורר תחרות בשוק הטלוויזיה הרב-ערוצית; אשר נשלט כמונופול על ידי חברות הכבלים מאז תחילת שנות ה-90 של המאה ה-20. חברת הלווין החלה לשדר ב-28 ביולי 2000, באמצעות הלוויינים עמוס 2 ועמוס 3. השנתיים הראשונות לפעולת החברה התאפיינו בתקלות רבות בהליך ההתקנה, אם בשל כשלים בארגון מערכת החיבור וההתקנה, ואם בגלל המכשולים שניסו חברות הכבלים לשים בדרכם של מי שביקשו להתנתק מהן. אחרי תקופה זו השתפרו שירותי ההתקנה ותמיכת הלקוחות של החברה במידה ניכרת. התקווה לעורר את התחרות בשוק הטלוויזיה הרב-ערוצית התגשמה רק בחלקה. אמנם בתחילת הדרך שתי החברות הורידו את מחיריהן במטרה למשוך לקוחות, ולמנוע עזיבה של לקוחות קיימים. ייתכן ותוצאה זו נבעה מהעובדה של-yes ולחברות הכבלים לא הייתה סיבה לחשוש מחדירת גורם מתחרה במחיר זול יותר. התחרות בין החברות התמקדה אך ורק בתחום התוכן, והתמצתה בעיקר בתחום התוכניות ובתכנים מיוחדים תמורת תשלום נוסף. חברות הכבלים ניסו בתחילה להתמודד עם ניסיונות החדירה של yes לשוק באמצעות הצבת פיתויים בפני לקוחות עוזבים, ניסיונות להפוך את פרוצדורת המעבר למורכבת, ובראש ובראשונה באמצעות רכישת תכנים שישודרו בלעדית בשידורי הכבלים. מצב זה הביא לכך שבשנותיה הראשונות הציגה yes שפע תכנים שנרכשו במחירים זולים בהרבה מספריות הטלוויזיה הבריטית והאוסטרלית. תוכנית זו נכשלה במידה רבה, גם משום שהוצאות הרכישה המופרזות הובילו את חברות הכבלים אל עברי פשיטת רגל, אך גם משום שרוב הסדרות שנרכשו בממון רב שודרו בערוץ 3, שהועבר גם לצופי yes. סיבה משוערת נוספת הייתה שחברות הכבלים העריכו באופן שגוי את מידת החשיבות שיש לתכנים ספציפיים במערכת ההחלטות של לקוחותיהם, שככל הנראה הכריעו פעמים רבות גם על בסיס של שירות (או היעדרו), או שהסתגלו בקלות רבה ואף יצרו העדפה לתכנים שהציעה "yes". החל מ-6 בספטמבר 2007, היום בו תקפה ישראל את הכור הגרעיני בסוריה, חלו שיבושי צפייה בשידורי הלוויין, במיוחד בצפון ישראל ובקו החוף. בתחילה הוערך כי מדובר בספינה הולנדית העוגנת מחוץ למים הטריטוריאליים של ישראל, לאחר בדיקת צה"ל פורסם כי מדובר במדינה זרה. לפי דיווחי כלי התקשורת גם בלבנון היו שיבושי צפייה. השיבושים נמשכו קצת יותר מחודש, עד 11 באוקטובר. בעקבות השיבושים התנתקו כ-750 איש. חברת yes פתחה את כל הערוצים לשלושה חודשים כפיצוי. ב-4 בפברואר 2009 אושר על ידי שופטת בית המשפט העליון ושני נציגי ציבור בית הדין להגבלים עסקיים המיזוג בין בזק ל-yes בתנאים מגבילים שימנעו פגיעה בתחרות. פסק הדין שינה החלטה קודמת של רשות ההגבלים העסקיים, שאסרה לחלוטין על בזק למזג את yes. עד שנת 2015 החברה הייתה בבעלות שתי חברות אם שבשליטת איש העסקים שאול אלוביץ' - חברת בזק שהחזיקה ב-49.1% מהמניות, וחברת יורוקום שהחזיקה ב-50.1% מהמניות, ובין היתר באמצעות חברת אינטרנט גולד - קווי זהב גם ב-30.96% ממניות בזק. במרץ 2015, הושלמה עסקת "בזק"–"yes", שבמסגרתה נמכרו החזקותיה של "יורוקום" שבשליטת אלוביץ' בחברה לבזק, שגם היא הייתה אז בשליטת אלוביץ', תמורת 680 מיליון ש"ח במזומן. בעקבות עסקת בעלי העניין נפתחה חקירה שהובילה לתיק 4000. ב-2 באפריל 2017, עקב סוף חייו המסחריים של הלוויין עמוס 2, עברה החברה לשדר על גבי הלוויינים הישראליים עמוס 3 ועמוס 7. ב-1 בנובמבר 2017 הציגה החברה סמליל חדש ומיתוג מחודש ל-yes. במרץ 2019 הודיעה yes כי הדירקטוריון שלה קיבל החלטה להפסיק ולהעביר את שידורי הטלוויזיה באמצעות לוויין, לטובת העברה הדרגתית לשידור על גבי האינטרנט. תהליך ההעברה ייקח מספר שנים, וההערכה היא שהחברה תעבור לשידורים מלאים על גבי האינטרנט עד שנת 2028, המועד בו יסתיימו ההסכמים בינה לבין חברת "חלל תקשורת" לשימוש בלוויינים לצורך שידור. עזיבת הלוויין תוביל לכך שעל yes כבר לא תחול רגולציה מטעם מועצת הכבלים והלוויין, מה שיוביל בין היתר לכך שלא תהיה מחויבת להשקיע בהפקות מקור ישראליות. החל משנת 2018 yes היא חלק מפרויקט "אלפא", שנוצר על מנת לאחד את שלוש חברות הבת של בזק - בזק בינלאומי, yes, ופלאפון תקשורת כך שיפעלו כמקשה אחת וינוהלו יחדיו על הנהלה אחת, תוך ייעול בכוח האדם בחברות וסינרגיה בין השירותים המוצעים בהן. במסגרת הפרויקט yes השיקה טריפל - הכולל שירות סטרימינג עם תוכני החברה, חבילת אינטרנט וטלפון קווי של בזק בינלאומי. בשנת 2021, בעקבות החלטת משרד התקשורת לבטל את ההפרדה בין ספק האינטרנט והתשתית, ועקב השינויים במצב חברות הבת מאז תחילת הפרויקט, הוחלט דווקא בבזק לא למזג את שלוש חברות הבת, אלא לאחד בין בזק בינלאומי ו-yes, כש-yes תהיה זו שמובילה את החברה המאוחדת הקולטת לתוכה את פעילות האינטרנט הפרטי של בזק בינלאומי. חברת yes חתמה על הסכמים אסטרטגיים עם ספקיות תוכן בין-לאומיות שונות. ביוני 2022 הכריזה החברה על הסכם עם חברת וולט דיסני העולמית עם כניסת שירות הסטרימינג דיסני+ לישראל, ובספטמבר 2022 הכריזה על שיתוף פעולה עם ענקית המדיה וורנר ברד'רס-דיסקברי עם כניסת שירות הסטרימינג דיסקברי+ לישראל, שמשודר ללקוחות yes ו-STINGTV בלבד. בנוסף חתמה החברה על הסכם שיתוף פעולה עם ענקית התוכן "נטפליקס", במסגרתו היא מציעה חבילה אחודה עם מנוי לשירות הסטרימינג הפופולרי. ערך מורחב – +STING ביולי 2017 נחשף ש-yes בשלבים אחרונים של פיתוח שירות Over the top (טלוויזיה על גבי האינטרנט) משלה, בשם STINGTV. השירות הושק באוקטובר 2017. השירות מבוסס אינטרנט, באמצעות מערכת הפעלה של אנדרואיד, Apple TV וטלוויזיות חכמות. ניתן להתחבר באמצעות טלוויזיות חכמות וסטרימרים תומכים או הזמנת ממיר ייעודי. השירות מציע חבילות מצומצמות הכוללות את ערוצי הברודקאסט הישראליים, ערוצי סדרות, סרטים, וילדים של yes, ערוצי ספורט, מדע וטבע ועוד. בנוסף, השירות מציע תוכני VOD באיכות HD. בעבר פורסם שזוהי למעשה חברה-בת שעומדת בפני עצמה. ב-28 באוקטובר 2019 השיקה חברת yes לראשונה את שירות הסטרימינג שלה yes+‎ (בעברית: יס פלוס) התומך ב-Apple TV. ב-31 במרץ 2020 השיקה את השירות ב-Android TV. בכוונת החברה לבצע מעבר הדרגתי לאורך תקופה של 7 שנים, עד לסיום החוזה עם "חלל תקשורת", לתשתית אינטרנט ולוותר על השידורים בלוויין, לאור התחרות והמחיר של תחזוקת תשתית שידורים עצמאית. נכון לאפריל 2020 yes+‎ הוא שירות הסטרימינג בעל התוכן הגדול בישראל. ב-15 ביולי 2020 חשפה yes פיתוח בשם yes+ Live שפותח בשיתוף עם חברת Synamedia, אשר אמור להתגבר על בעיית השיהוי בשידור על גבי האינטרנט. ב-19 בינואר 2022 השיקה yes את אפליקציית +yes במקום yesGo ובעצם החלה לשווק אותו כפלטפורמת Over The Top נוספת שבבעלותה, בנוסף לסטינג טיוי. השירות זמין לצפייה באיכות 4K. yes Studios היא זרוע של yes להפצה, מכירה, פיתוח והפקת תוכן, המתמחה ביצירה ישראלית מקורית ופונה לקהל העולמי. ל-yes ישנם מספר שירותי VOD (ראשי התיבות של "Video-On-Demand", בגרסה העברית "וידאו על פי דרישה"), הפועלים כל אחד בצורה שונה ובמקביל זה לזה. yes VOD: השירות הושק בתחילת מרץ 2010 (5 שנים לאחר השקת השירות המקביל בחברת הכבלים HOT), השירות דומה ל-VOD של הכבלים, אך בשונה ממנו, הוא שירות מסוג Over The Top) OTT), המבוסס על חיבור לאינטרנט ולא על תווך השידור הרגיל של הממיר, תוך שילוב של תקשורת באמצעות הלוויין והאינטרנט. התקשורת באמצעות לוויין היא חד-כיוונית (מהחברה ללקוח) והתקשורת בכיוון השני (מהלקוח לחברה) נעשית על ידי האינטרנט המהיר. השירות כולל מגוון תכנים, בהם סרטים, סדרות, תוכניות פנאי ובידור ואף תוכני HD. ניתן לגשת אליו גם עם ממירי yes HD ללא הקלטה. כמו כן, ניתן לגשת ל-yes VOD באמצעות גרסת האפליקציה הטלוויזיניות הייעודית שלו לסטרימרים מסוג Android TV או Apple TV - שניתנים גם לרכישה תחת השם הממותג, ממירי "+yes", yes VOD Kids: השירות הושק בינואר 2013 (3.5 שנים לאחר השקת HOT VOD Young), השירות מכיל תכנים וסרטים לילדים ולנוער. הוא כולל סדרות בלעדיות לילדים בגיל הרך (כגון: "מיכל הקטנה", "דוד חיים", "מיקי", "מיכל ינאי בחדר החלומות", "יורם החכם" ועוד) וגם סדרות בלעדיות לנוער (כגון: "יומני החופש הגדול", "גיבור אמיתי", "מיסטר צ'יפס", "החממה", "הכלום הגדול" ועוד). השירות גם כולל תוכניות מערוצי ילדים (כגון: "הופ!", "ילדות ישראלית", "WIZ", "בייבי", "ג'וניור", "KIDZ", "ניקלודיאון" ועוד). ערך מורחב – ערוצי הסדרות של yes ערוצי VOD: yesVOD: שירות תכנים בהזמנה מיידית. yesVOD KIDS: שירות הזמנה מיידית של תוכניות וסרטי ילדים ובני נוער. ערוצי yes: yes MOVIES DRAMA: ערוץ המשדר סרטי דרמה וסרטי רומנטיקה. משדר באפיק 1 בעבר בתור יס 1. yes MOVIES ACTION: ערוץ המשדר סרטי פעולה. משדר באפיק 2 ובעבר באפיק 4 בתור יס 4. yes MOVIES COMEDY: ערוץ המשדר סרטי קומדיה. משדר באפיק 3 ובעבר באפיק 2 בתור יס 2. yes ישראלי: ערוץ המשדר סרטים וסדרות ישראליים. משדר באפיק 4 ובעבר באפיק 6 בתור yes קולנוע ישראלי. yes+ CINEMA: ערוץ המשדר את כל הסרטים החדשים, המדוברים והמעוטרים ביותר מכל העולם. משדר באפיק 5 ב-+yes בלבד. yes+ DIAMONDS: הערוץ המשדר את כל הסרטים האוהבים, אלו עם הרגעים הבלתי נשכחים והמשפטים שתמיד הם מצטטים, הקלאסיקות הטובות והאהובות מכל הזמנים בנוסף לקלאסיקות מודרניות בהתהוות. משדר באפיק 6 ב-+yes בלבד. yes POP UP: משדר באפיק 7 (בעבר באפיקים 26 ו-20) ב-+yes וב-+Sting בלבד. yes דוקו: ערוץ המשדר סרטים תיעודיים מהארץ ומהעולם משדר באפיק 8. yes TV DRAMA: ערוץ המשדר סדרות דרמה. משדר באפיק 18 ובעבר באפיקים 5,16 ו12 בתור יס דרמה. yes TV ACTION: ערוץ המשדר סדרות פעולה. משדר באפיק 19 ובעבר באפיקים 6,17 ו13 בתור יס אקשן. yes TV COMEDY: ערוץ המשדר תוכניות וסדרות קומיות משדר באפיק 20 ובעבר באפיקים 7 ו15 בתור יס קומדי. yes MOVIES KIDS: ערוץ המשדר סרטים לילדים ולנוער משודר באפיק 77 ובעבר באפיקים 87 ו5 בתור יס 5. ערוצים, חבילות וספריות VOD בתשלום נוסף מסוף שנת 2007 החלה yes לספק שידורי טלוויזיה בהפרדה גבוהה, על ידי שימוש בממיר מיוחד. עד לשנת 2009, ממיר yesMax לא היה יכול לקלוט או להקליט שידורי HD. באפריל 2009 השיקה yes את הממיר yesMAX HD, ממיר מקליט עם כונן קשיח בעל נפח של 320GB. נכון לשנת 2014 החברה משווקת את הממיר עם כונן קשיח פנימי בנפח של 1000GB. +yes: ערוץ שהיה קיים מאז תחילת שידורי yes. בתחילתו שידר סדרות איכות, ברובן סדרות בריטיות, ובהמשך גם פעולה, מדע בדיוני ודרמה, הערוץ שינה את שמו ל-yes stars 1. ערוץ 3 ב-yes (ערוץ 3) בשנים הראשונות לשידורי yes ערוץ 3 נחלק בין חברות הכבלים ל-yes שידר במשותף סדרות מחוץ לישראל, ובעת שידור סדרות מקור של הכבלים שודרו סדרות מקור של yes או סדרות מחוץ לישראל. הערוץ שינה את שמו ל-yes stars 3 ושידר תוכני yes בלבד. הערוץ עלה יחד עם תחילת חברת yes. Yes Base: החליף את ערוץ 3 ב-yes, ערוץ בו שודרו סדרות רכש מפורסמות לכל המשפחה. שודר במקביל בHOT בשם "HOT Family" ערוץ הקולנוע הישראלי: ערוץ בו שודרו רק סרטים ישראלים ואחר כך תוכניות ישראליות, הערוץ שינה את שמו ל-yes ישראלי ומשודר באופן קבוע באפיק 4. ישראלי yes stars: ערוץ שכל תכניו דיברו עברית. בערוץ שודרו סרטים ותוכניות ישראליות בהפקת החברה או עבורה. yes Weekend: ערוץ בו שודרו בסופי שבוע בלבד סדרות של מדע בדיוני, מתח וריאליטי, הערוץ הפך ל-yesSTARS. yesSTARS: ערוץ בו שודרו תוכניות רכש מכל הסוגים. הערוץ הורחב לשלושה ערוצים, כששמו שונה ל-yes stars 2. yes Next: סדרות מכל הז'אנרים המיועדות לצעירים. גם לאחר ירידת הערוץ, הייתה ספרייה מיועדת לו ב-yesVOD, אך ב-18 בינואר 2018 בעקבות חוסר הזכויות של yes לרוב הסדרות ועקב מיתוג מחדש של החברה, ובעקבות חוסר ביקוש הספרייה ירדה, ותכנים אשר יש לyes עדיין זכויות לשדר אותם חולקו לספריות מותאמות (לדוגמה, "המורדים" בתיקיית ילדים ונוער). yes SCI FI: ערוץ בו שודרו סדרות מדע בדיוני. הערוץ הוחלף על ידי yes Oh yes Oh HD: סדרות מרשת HBO. סיים את שידוריו ב-17 במרץ 2019. תכניו פוזרו בערוצים האחרים. YTV: ערוץ בו שודרו מאז תחילת שידורי yes תוכניות ריאליטי, פעולה וקומדיה לצעירים, אחר כך השם השתנה ל-yes Y. yes Anime: ערוץ שמשדר תוכניות אנימה ביפנית ובאנגלית עם תרגום עברית ורוסית. סטאר וורלד: ערוץ בידור אמריקאי ובריטי המשדר תוכניות, סדרות פעולה, דרמה, קומדיה ותוכניות אירוח ועוד. yes Show: סרטים חדשים בהזמנה אישית 24 שעות ביממה עם פרסומות רחבים של הסרטים, השתנה ל-yes Video box ובהמשך ל-DVD Box. Cartoon Network: ערוץ המשדר סדרות וסרטים מצוירים (רובם אמריקאיים) 24 שעות ביממה. "יסבבה": ערוץ ששידר תוכניות לילדים ובני נוער הוחלף ב-yes5 HD. "בייבי+": ערוץ המיועד להורים טריים והורים לעתיד המעוניינים לקבל תכנים בנושאי גידול ילדים והטיפול בהם (ערוץ משלים של ערוץ "בייבי"). yes movies HD: ערוץ סרטים ב-HD. פוצל ל-2 ערוצים ובוטל. כל תכניו כיום בVOD ערוץ בריזה: שידר תוכן ישראלי וסדרות. הערוץ עלה לאוויר באוקטובר 2000, זמן קצר לאחר תחילת השידורים. 60% ממנויי YES רכשו את הערוץ. ערוץ "בריזה" נסגר בתחילת 2004. yes India: ערוץ סרטים הודיים. yes Teleclub: ערוץ סרטים וסדרות בשפה הרוסית לכל המשפחה. yes3: ערוץ סרטי קולנוע עולמי. שודר באפיק 3. ירד ב-15 בספטמבר 2020 כחלק מההשקה של שדרת הערוצים החדשה. yes EDGE: סדרות מבית רשתות שואוטיים, FX ו-HBO. חלק מהסדרות שעלו הן סדרות חדשות לחלוטין ביניהן הפקות מקור חדשות של yes. שודר באפיק 18. yes בידוד בשלייקס: ערוץ שיועד לגיל השלישי בתקופת התפרצות נגיף הקורונה בישראל ושידר באפיק 18 של yes EDGE בחלק משעות היום עד שבסוף השתלט על הערוץ. ירד ב-15 בספטמבר 2020 כחלק מההשקה של שדרת הערוצים החדשה. super show +STING מדיה וקבצים בנושא Yes הטלוויזיה בלוויין בוויקישיתוף אתר האינטרנט הרשמי של Yes הטלוויזיה בלוויין Yes הטלוויזיה בלוויין, ברשת החברתית פייסבוק Yes הטלוויזיה בלוויין, ברשת החברתית אקס (טוויטר) Yes הטלוויזיה בלוויין, ברשת החברתית אינסטגרם Yes הטלוויזיה בלוויין, ברשת החברתית טיקטוק Yes הטלוויזיה בלוויין, סרטונים בערוץ היוטיוב ניצן כהן, עלייה ברווחי yes; ממשיכה לצמוח בפעילות הסיבים, באתר אייס, 14 בנובמבר 2023 שירות yes פלוס יצא לדרך: האם הוא משתלם?, באתר ynet, 4 בדצמבר 2019 ינון בן שושן‏, yes משדרגת את איכות השמע בשידורים ל-Dolby Digital - וואלה טכנולוגיה, באתר וואלה, 1 במאי 2024 סוניה גורודיסקי, אילן סיגל מונה למנכ"ל פלאפון, yes ובזק בינלאומי, באתר ישראל היום, 17 במאי 2022 שלומי דונר, yes פותחת את כל הערוצים בחינם לשלושה חודשים, באתר ynet, 16 באוקטובר 2007 אמיר טייג, אושר המיזוג בין yes ובזק בתנאים מגבילים, באתר ynet, 4 בפברואר 2009 יניב רחימי, רחלי בינדמן וגולן חזני, עסקת בזק־yes אושרה למרות כל סימני האזהרה, באתר כלכליסט, 21 ביוני 2017 נתי טוקר, yes נוטשת את הלוויין - תעבור לשידור מלא על גבי האינטרנט, באתר TheMarker‏, 14 במרץ 2019 גד פרץ, ‏עד כמה מהפכת השידור של yes באמת קרובה? לא ברור, באתר גלובס, 14 במרץ 2019 נטי טוקר, בזק בוחנת מיזוג של תחומי הטלוויזיה, הסלולר והאינטרנט תחת מנכ"ל אחד, באתר TheMarker‏, 29 במאי 2018 גד פרץ, ‏קבוצת החברות הבנות של בזק נערכת למעבר למותג אחד, באתר גלובס, 24 באוגוסט 2020 גד פרץ, ‏סוף דרכה של אלפא? בזק בינלאומי תמוזג ל־yes; פלאפון תנוהל בנפרד, באתר גלובס, 21 בפברואר 2021 מאיה כהן, התחרות בשוק הטלוויזיה: yes תציע את השירות של דיסני פלוס, באתר כלכליסט, 22 במאי 2022 מאיה כהן, התוכנית של אופרה וסדרות דוקו: yes תשתף פעולה עם שירות הסטרימינג דיסקברי פלוס, באתר כלכליסט, 12 בספטמבר 2022 גד פרץ, ‏yes צפויה לסלוק את נטפליקס ולמכור חבילות משולבות, באתר גלובס, 15 בפברואר 2022 אהוד קינן, ‏כמה יעלה שירות הסטרימינג של יס ומה יהיה בו?, באתר ‏מאקו‏, 18 ביולי 2017 "הדבש והעוקץ: בדקנו את STING TV, שירות הטלוויזיה החדש של יס". גיקטיים. 2017-11-11. נבדק ב-2017-11-11. ישראל וולמן, המיזם הסודי של יס, באתר ynet, 25 ביוני 2017 מירב קריסטל, חברת yes משיקה שירות טלוויזיה חדש עם אפל, באתר ynet, 28 באוקטובר 2019 אביאור אבו, תחרות חדשה בטלוויזיה האינטרנטית: קיצור הדיליי בשידור, באתר כלכליסט, 15 ביולי 2020 סתיו נמר, ‏יס הכריזה על פיתוח מיוחד שיימנע את הדיליי בשידורי הטלוויזיה השונים, באתר מעריב אונליין, 15 ביולי 2020 yes (יס), אפליקציית yes+ החדשה לנייד ולטאבלט, באתר יוטיוב, ‏18 בינואר 2022 אתר האינטרנט הרשמי של yes Studios רוני קורן-דינר, YES תשקיע 10 מיליון דולר בערוץ "בריזה" בשנה הקרובה, באתר TheMarker‏, 14 באוקטובר 2001 אביבה קרול, ‏60% ממנויי YES רכשו את ערוץ בריזה., באתר גלובס, 15 באוקטובר 2001 נפרדים מ"בריזה", באתר הארץ, 9 בדצמבר 2003